มันนี่ทูเดย์
ธสน.ให้กู้เรือขนส่งน้ำมัน
23 ก.ย. 2559

ธสน.ให้กู้เรือขนส่งน้ำมัน
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนำเข้าแห่งประเทศไทย (ธสน.) เปิดเผยว่า ธสน.ได้สนับสนุนเงินกู้เพื่อซื้อเรือขนส่งน้ำมันและเคมี วงเงิน 12.15 ล้านเหรียญสหรัฐ ให้แก่บริษัท อาม่า มารีน เพื่อส่งเสริมการขยายกองเรือขนส่งน้ำมันและเคมีของไทยให้ทัดเทียมระดับสากลและขยายไปยังตลาดหรือเส้นทางใหม่ที่มีศักยภาพสูง เป็นส่วนสำคัญในการเคลื่อนย้ายสินค้าประเภทน้ำมันและเคมีป้อนภาคอุตสาหกรรมของประเทศต่างๆ
ทริสยืนเครดิต ชสอ.
บริษัท ทริสเรทติ้ง ยืนยันอันดับเครดิตองค์กรของชุมนุมสหกรณ์ออมทรัพย์แห่งประเทศไทย (ชสอ.) ที่ระดับ “A-” ด้วยแนวโน้ม “Stable” หรือ “คงที่” สะท้อนถึงบทบาทที่สำคัญของ ชสอ. ในการส่งเสริมและพัฒนากระบวนการสหกรณ์ออมทรัพย์ในประเทศไทย นอกจากนี้ทริสยังยืนยันอันดับเครดิตองค์กรของสหกรณ์ออมทรัพย์โรงพยาบาลตำรวจ ที่ระดับ “BBB+” ด้วยแนวโน้ม “Stable” หรือ “คงที่”